ZAPISNIK

5. sjednice Vijeća Mjesnog odbora Kupinečki Kraljevec - centar
održane 26. listopada 2021.,
s početkom u 19,30 sati
Nazočni članovi Vijeća: Mladen Mlinarić, Kristijan Jakolić, Dubravka Milača, Marko Samaržija i Ivan Krešić (od 3. točke dnevnog reda).
Ostali nazočni: Lidija Špišić, stručni referent za rad tijela mjesne samouprave.
Predsjedava Mladen Mlinarić, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 5. sjednicu Vijeća. Predlaže da se prije utvrđivanja dnevnog reda usvoji zapisnik 4. sjednice.

         Bez rasprave, jednoglasno (4 “za”), Vijeće prihvaća tekst zapisnika 4. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.

         Vijeće jednoglasno (4 “za”) utvrđuje 
dnevni red:

1. Prijedlog zaključka o izmjeni Financijskog plana Mjesnog odbora Kupinečki Kraljevec – centar za 
    2021.

2. Prijedlog zaključka o utvrđivanju prijedloga prioriteta za Plan komunalnih aktivnosti Gradske četvrti 

    Brezovica u 2022.

3. Rasprava o prijedlogu asfalterskog programa Plana malih komunalnih akcija Mjesnog odbora 

    Kupinečki Kraljevec – centar u 2022.

4. Informacija o Načelima korištenja prostora mjesnih odbora

5. Rasprava o Prijedlogu programa građenja komunalne infrastrukture na području Grada Zagreba u 

    2022.

6. Informacija o redovnom Programu rada čišćenja i pranja Gradske četvrti Brezovica (Zagrebački 

    holding d.o.o., Podružnica Čistoća)

7. Obavijesti, pitanja i prijedlozi

Ad 1)    Prijedlog zaključka o izmjeni Financijskog plana Mjesnog odbora Kupinečki Kraljevec –
              centar za 2021.
       Predsjednik Vijeća, Mladen Mlinarić iznosi da su članovi Vijeća primili Prijedlog zaključka što ga je izradio Gradski ured za mjesnu samoupravu u pisanom obliku. Prijedlog izmjena je izvršen u skladu sa Odlukom o izmjenama i dopunama Proračuna Grada Zagreba za 2021. što ga je donijela Gradska skupština Grada Zagreba. Otvara raspravu. 

           Nakon kraće rasprave, Prijedlog zaključka daje na glasovanje.

           Vijeće je jednoglasno (4 “za”) donijelo
 ZAKLJUČAK O IZMJENI FINANCIJSKOG PLANA

Mjesnog Odbora Kupinečki Kraljevec I. za 2021.

Članak 1.

U financijskom planu Mjesnog odbora Kupinečki Kraljevec I. za 2021. , članak 1. mijenja se i glasi:

„PRIHODA:








813.609,00 KN
RASHODA:








813.609,00 KN“
Članak 2.

Članak 2. mijenja se i glasi:

	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	813.609,00

	6711
	PRIHODI ZA FINANCIRANJE RASHODA POSLOVANJA
	813.609,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	813.609,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	730.409,00

	 
	ODRŽAVANJE JAVNIH ZELENIH POVRŠINA
	46.681,00

	 
	ODRŽAVANJE NERAZVRSTANIH CESTA
	683.728,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


“

Članak 3. 

Ovaj Zaključak će biti objavljen na oglasnoj ploči u sjedištu Mjesnog odbora.
Ad 2) Prijedlog zaključka o utvrđivanju prijedloga prioriteta za Plan komunalnih aktivnosti 
          Gradske četvrti Brezovica u 2022.

            Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku. Nakon što je obrazložio sve točke Prijedloga otvara raspravu.
           Nakon kraće rasprave svih članova Vijeća, predsjednik Vijeća daje Prijedlog zaključka na glasovanje.
           Vijeće je jednoglasno (4 “za”) donijelo Zaključak o utvrđivanju prijedloga prioriteta za Plan komunalnih aktivnosti Gradske četvrti Brezovica u 2022.
(Zaključak se prilaže ovom Zapisniku i njegov je sastavni dio.)
Ad 3) Rasprava o prijedlogu asfalterskog programa Plana malih komunalnih akcija Mjesnog 
          odbora Kupinečki Kraljevec – centar u 2022.

        Konstatira se da sjednici nazoči član Vijeća, Ivan Krešić (19,20 sati).
        Predsjednik Vijeća navodi da su članovi uz ovu točku dnevnog reda primili u pisanom obliku radni materijal sa podacima da su ukupna planirana sredstva za redovito održavanje nerazvrstanih cesta na području Mjesnog odbora u 2021. raspoređena se na sljedeći način 70 % ili 438.543,00 kuna za asfalterski program i 30 % ili 187.947,00 kuna za ostale poslove redovnog održavanja te prijedlog predsjednika da se za asfalterski program u 2022. razmotri uvrštenje slijedećih ulica:
MILAČE   350 m  (puni profil), TUMBRI, nastavak  5. odvojka,  150 x 3 m i ŠTRPET,  odvojak prema kbr. 27, 80 x 4 m.
Ad 4) Informacija o Načelima korištenja prostora mjesnih odbora
 
        Predsjednik Vijeća konstatira da su članovi Vijeća u pisanom obliku primili nova Načela korištenja prostra mjesnih odbora što ih je izradio Gradski ured za mjesnu samoupravu.
(Načela se prilažu ovom zapisniku i njegov su sastavni dio.)
Ad 5) Rasprava o Prijedlogu programa građenja komunalne infrastrukture na području Grada 
          Zagreba u 2022.
          Predsjednik Vijeća, Mladen Mlinarić konstarira da su članovi Vijeća uz ovu točku primili Prijedlog programa građenja komunalne infrastrukture na području Grada Zagreba u 2022. što ga je izradio Gradski ured za prostorno uređenje te Zaključak o davanju mišljenja na Prijedlog programa što ga je donijelo Vijeće Gradske četvrti Brezovica.
        Član Vijeća, Marko Samaržija iznosi mišljenje da je bespredmetno da o navedenim Prijedlozima raspravlja Vijeće Mjesnog odbora obzirom da su navedena tijela donijela odluke o akcijama te da je bilo volje da se izradi istih sudjeluju vijeća mjesnih odbora, mišljenja bi se zatražila prije izrade Prijedloga programa i Zaključka Vijeća Gradske četvrti Brezovica.
	 

	   

	Ad 6)  Informacija o redovnom Programu rada čišćenja i pranja Gradske četvrti Brezovica (Zagrebački  holding d.o.o., Podružnica Čistoća)




          Predsjednik Vijeća, Mladen Mlinarić konstatira da su članovi Vijeća primili izvod iz Programa što su ga predstavnici Čistoće dostavili Gradskom uredu za mjesnu samoupravu u pisanom obliku te da se s područja MO Kupinečki Kraljevec – centar  u njemu nalazi Kraljevečka cesta sa opisom radova.

Ad 7) Obavijesti, pitanja i prijedlozi
         Predsjednik Vijeća, Mladen Mlinarić infomira članove da će tribina o novoj katastarskoj izmjeri K.o. Kupinečki Kraljevec biti 11. studenoga 2021. u sjedništu Mjesnog odbora Kupinečki Kraljevec – centar te da će Državana geodetska uprava dostaviti obavijesti o tribini. U izmjeru nisu uvrštena šumska područja (unatoč traženju Vijeća) i Kraljevečko polje (prostor nekadašnjeg PPK).
Vezano uz realizaciju akcije izgradnje okretnice autobusa kod raskrižja ulica Harabajsi – Pandaki, iznosi da ne bi došlo do problema  vezano uz izgradnju nogostupa da je Gradski ured za prostorno uređenje u planiranju i izradi projekta komunicirao, odn. uključio predstavnike Vijeća Mjesnog odbora.

       Obzirom da se nitko ne javlja za riječ, predsjednik Vijeća zaključuje  5. sjednicu.

         Dovršeno u 20,40 sati.
Zapisnik izradila:

   Lidija Špišić
         KLASA:026-02/21-002/1943
         URBROJ:251-06-11-806-21-2
         Kupinečki Kraljevec, 26. listopada 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                      Kupinečki Kraljevec - centar
                                                                                                               Mladen Mlinarić
      Na temelju članka 100. točke 2. Statuta Grada Zagreba (Službeni glasnik Grada Zagreba  23/16, 2/18, 23/18, 3/20 i 3/21) i članka 28. Poslovnika Vijeća Mjesnog odbora Kupinečki Kraljevec – centar (od 21. kolovoza 2018.), Vijeće Mjesnog odbora Kupinečki Kraljevec – centar, na 5. sjednici, 26. listopada 2021., donijelo je

Z A K LJ U Č A K

o utvrđivanju prijedloga prioriteta za Plan komunalnih aktivnosti

Gradske četvrti Brezovica u 2022.


Vijeće Mjesnog odbora Kupinečki Kraljevec – centar predlaže Vijeću Gradske četvrti Brezovica da u Plan komunalnih aktivnosti Gradske četvrti Brezovica u 2022. uvrsti sljedeće akcije na području Mjesnog odbora Kupinečki Kraljevec - centar:

I. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  
	Količina 

	1.
	Vlašići
	zacjevljenje kanala oborinske odvodnje
	450 m

	2.
	Tumbri II. odvojak
	uređenje i asfaltiranje kolnika
	40  x 3,5 m

	3.
	Kraljevečka cesta, od kbr. 84 do 100
	izgradnja  nogostupa 
	250 m

	4.
	Kraljevečka cesta, od kbr. 36 do autobusne stanice Pandaki   
	izgradnja nogostupa 
	150 m

	5.
	Štrpet, put  kč. br. 2619 k.o. Kup. Kraljevec
	
	60 m x 3 m

	6.
	Potočka cesta
	projektiranje nogostupa uz lijevu stranu prometnice u smjeru Franja od autobusne stanice Milače do Potočke ceste  kbr. 47
	280 m

	7.
	Potočka cesta
	projektiranje nogostupa uz lijevu stranu prometnice u smjeru Franja od Potočke ceste kbr. 19 do autobusne stanice Milače
	360 m 

	8.
	Franje
	projektiranje nogostupa, lijeva strana prometnice od odvojka prema kbr. 15 – 17  do dječjeg igrališta – Bečkov breg
	140 m 

	9.
	Harabajsi, zkč. 2937/1
	šodranje  
	200 m

	 10.
	Šuma Bežđe  – Cirkvenjak, zkč. 2933/1 (od Bečkovog brega prema Harabajsima)
	šodranje
	800 m


II.  IGRALIŠTA I ZELENE POVRŠINE
	R.br.
	Lokacija – ulica
	Opis i količina radova 

	1.
	Kraljevečka cesta
	uređenje izvora Pandaki zkč. br 1818  i  okoliša

	2.
	Park braće Radić
	sanacija ograde – panela


III. OBJEKTI MJESNE SAMOUPRAVE

	R.br.
	Lokacija i vrsta objekta
	Opis  radova
	Količina

	1.
	Kraljevečka cesta 73
	čišćenje prostora (dva puta godišnje)
	300 m²


IV.  DRUGI JAVNI OBJEKTI I POVRŠINE
	R.br.
	Lokacija i vrsta objekta
	Opis  radova
	Količina

	1.
	Kraljevečka cesta, zkč.br. 1815/2
	izrada  idejnog  projekta za izgradnju dječjeg vrtića 
	

	2.
	Park braće Radić
	izrada i postavljanje spomen-ploče braći Radić
	

	3.
	raskrižje ulica Kraljevečka cesta i ulice Harabajsi
	izrada idejnog projekta za izgradnju Križa - putaša
	

	4.
	Harabajsi, kod  Parka braće  Radić
	postavljanje preventivne kamere ili C02 oznake natpisi na prometnici ŠKOLA , PARK ili kontrastni znak C02 ili A22 - žuta visokoreflektirajuća podloga s integriranim znakovima
	21

	5.
	MO Kupinečki Kraljevec - 

centar 
	Božićno i novogodišnje ukrašavanje 

(zvona)
	


         KLASA:026-02/21-002/1943

         URBROJ:251-06-11-806-21-4

         Kupinečki Kraljevec, 26. listopada 2021.

                                                                                                      Predsjednik
                                                                                             Vijeća Mjesnog odbora

                                                                                         Kupinečki Kraljevec - centar

                                                                                                Mladen Mlinarić, v.r.
NAČELA KORIŠTENJA

PROSTORA MJESNIH ODBORA

1. pridržavati se izdanog odobrenja u pogledu dijela prostora koji se koristi i vremena (termina) njegova korištenja;

2. pridržavati se uputa i upozorenja zaposlenika Gradskog ureda za mjesnu samoupravu zaduženog za konkretni prostor, odnosno domara, u vezi s načinom korištenja prostora (upravljanje grijanjem i/ili klima uređajem, otvaranje i zatvaranje prozora, zaključavanje vrata, korištenje rasvjete, upotreba specifičnih uređaja i opreme u prostoru, onemogućavanje pristupa u prostor nepozvanim osobama itd.);

3. prostor koristiti isključivo za one aktivnosti za koje je traženo i dobiveno odobrenje, ne koristiti ga u komercijalne svrhe (prodaja robe i usluga, mrežni marketing, prezentacija radi prodaje i sl.) ako za to nije dobiveno odobrenje i plaćena naknada sukladno odredbama Zaključka o prostorima mjesne samouprave; 

4. nakon svakog korištenja vratiti prostor u prvobitno stanje, posebice očistiti prostor i iz njega ukloniti vlastite stvari; 

5. sprječavati svako oštećivanje prostora i inventara te otuđivanje stvari iz prostora;

6. o svakom uočenom oštećenju ili neispravnosti prostora ili opreme odmah obavijestiti zaduženog zaposlenika Gradskog ureda za mjesnu samoupravu, odnosno domara;

7. sprječavati svako ometanje istodobne aktivnosti korisnika drugog dijela prostora;

8. obavijesti o svojoj aktivnosti u prostoru postavljati na pročelju i unutar prostora isključivo na način predviđen za sve korisnike (u sklopu jedinstvenog rasporeda korištenja prostora, odnosno na zajedničkoj oglasnoj ploči), a bez posebnih natpisnih ploča, znakovlja i sl.;

9. zabranjuje se pušenje u prostorima mjesne samouprave;

10. korištenje prostora do 22,00 sata za prostore u stambenim zgradama,odnosno do 23,00 sata za samostojeće objekte.

GRADSKI URED ZA MJESNU SAMOUPRAVU

PROČELNICA
Renata Šimon, dipl.iur.
